Lav et referat af nedenstående tekst:

Tekst:
Der blev ikke delt gaver ud, da singlefinalerne ved de danske mesterskaber i badminton søndag blev afviklet i Frederikshavn. I herresingle sikrede Greve Strands Badmintonklubs Kenneth Jonassen sig sin anden DM-titel ved at vinde over stortalentet Jan Ø. Jørgensen 21-17, 21-19. Den unge Team Århus-spiller er et af dansk badmintons helt store fremtidshåb, men 33-årige Kenneth Jonassen har fortsat evnerne og ikke mindst rutinen til at holde unge Jan Ø. Jørgensen i et jerngreb. I andet sæt var Jonassen klart foran, men Jan Ø. Jørgensen løftede sit spil flot og pressede verdensranglistens nummer fem, så Jonassen først vandt på sin fjerde matchbold. I damesingle var finalen for tredje år i træk et opgør mellem Værløses Tine Rasmussen og Nanna Brosolat Jensen, der repræsenterer BS København. Og for tredje år i træk vandt Tine Rasmussen, som med cifrene 21-18, 21-10 vandt det danske mesterskab for femte år i træk. Se reportage fra dagens finaler i TV2/NORD kl. 19.30

Referat:
Nordjyderne, Nanna Brosolat Jensen og Jan Ø. Jørgensen måtte nøjes med sølvet ved DM i Badminton i Frederikshavn.